**[TIL GRUPPEN: Denne skabelon til pressemeddelelse er tænkt som udsendelse til jeres lokalavis(er) ca. 2 uger før jeres arrangement. Idéen med pressemeddelelsen er, at I får beskrevet jeres aktiviteter og arrangement, så I får en masse glade gæster – og at flere får kendskab til jer og jeres spejderarbejde. Hvis I laver en særlig aktivitet på dagen, så husk at skrive et par linjer om det.**

**Sørg for at gennemgå alt i gult, så I får rettet navne, aktiviteter, tidspunkter, sted osv. NB: Bemærk, at der er to afslutninger i denne udgave – én for grupper med tilmelding og én for grupper uden. Husk at slette den afslutning, I ikke bruger :D**

**Derudover er der i skabelonen inspiration til citater. Disse er lagt ind med blå.**

**Det er også vigtigt at sende lokalvisen nogle gode fotos (Enten egne eller link til** [**https://www.skyfish.com/p/friluftsraadet**](https://www.skyfish.com/p/friluftsraadet) **).**

**Som regel kan I finde kontakt til redaktionen via Google eller ved at kigge i seneste lokalavis. Giv gerne redaktionen et telefonopkald, umiddelbart før/efter I har sendt pressemeddelelsen, så de ved, den er der.**

**Husk også at Oprette jeres arrangement inde på natinaturen.dk. Så kan alle interesseret let finde det, og I kan altid henvise derhen hvis nødvendigt.]**

**Sov under stjernerne med Storebjørn-spejderne**

**At sove i naturen er en oplevelse hver gang. Lørdag den 7. september 2024 inviterer Storebjørn-spejderne fra Bjørnerup både store og små med til en hyggelig eftermiddag, aften og nat i det fri.**

De lokale spejdere vil gerne have flere med ud i naturen. Derfor inviterer spejderne fra Bjørnerup til deres arrangement til Nat i Naturen lørdag den 7. september kl. 16.00. Alle, uanset om man er spejder eller ej, inviteres med udenfor til hygge, madlavning, aktiviteter og en nat med stjernerne som natlampe.

”*Planen er, at vi mødes og er sammen om at slå telte op. Vi laver også en bivuak til dem, der hellere vil sove med direkte kig til stjernerne. Og så skal vi selvfølgelig have gang i bål, så vi kan få noget mad,”* fortæller Bjørne Bjørnsson, gruppeleder i Storebjørn-spejderne. Han/hun fortsætter: ”*Og når tusmørket falder, skal pandelampen frem, når vi skal på opdagelse i skoven.”*

**Alle er velkomne**

Arrangementet begynder kl. 16.00 og varer til næste morgen, hvor spejderne sørger for lækker morgenmad og kaffe – selvfølgelig lavet på bål. Bjørne Bjørnsson understreger, at alle er velkomne: ”*Vi opfordrer alle til at tage en nat under stjernerne sammen med os – uanset om man er barn, ung eller voksen. Vi vil gerne give en smagsprøve på noget af alt det, friluftslivet her i Bjørnerup og omegn har at byde på,”* fortsætter han/hun.

Og selvom fokus er på at sove udenfor, er der planlagt sjove aktiviteter for både små og store: ”Man kan bl.a. prøve træklatring, aftentur med UV-lamper, sjove lege, og så har vi selvfølgelig et hyggeligt lejrbål”, siger gruppelederen.

*[AFSLUTNING #1 (HVIS I* ***IKKE*** *HAR TILMELDING)]*

**Tilmelding ikke nødvendig**

For at deltage i arrangementet møder man bare op hos spejdernes hytte ved Bjørneskoven 3 kl. 16. Tilmelding er ikke nødvendig, men man skal selv medbringe telt, sovegrej, mad og drikkevarer. Det koster 20 kr. at deltage. Du kan læse mere om Storebjørn-spejdernes arrangement på [fx link til hjemmeside, Facebook el. lign.] eller på sovude.dk.

Storebjørn-spejdernes arrangement er en del af en landsdækkende kampagne, hvor over 100 lokale spejdergrupper og andre initiativer inviterer danskerne med ud under stjernerne. Læs mere om dagen og de andre lokale arrangementer på natinaturen.dk. Storebjørn-spejderne er en gruppe under Det Danske Spejderkorps.

*[AFSLUTNING #2 (HVIS I* ***HAR*** *TILMELDING)]*

**Sådan deltager I**

Vil man være med til at sove ude, kan man tilmelde sig [på storebjørn.dk / ved at skrive til store@bjoern.dk]. ”Da vi gerne vil sikre, at der er sovepladser og mad nok til alle, vil vi gerne vide, hvor mange der kommer”, siger Bjørne Bjørnsson. Spejderne stiller et antal telte og shelterpladser til rådighed, men man bør selv medbringe sovegrej og varmt tøj. Det koster 20 kr. at deltage. Du kan læse mere om Storebjørn-spejdernes arrangement på [fx link til hjemmeside, Facebook el. lign.] eller på sovude.dk.

Storebjørn-spejdernes arrangement er en del af en landsdækkende kampagne, hvor over 100 lokale spejdergrupper og andre initiativer inviterer danskerne med ud under stjernerne. Læs mere om dagen og de andre lokale arrangementer på natinaturen.dk. Storebjørn-spejderne er en gruppe under Det Danske Spejderkorps.

KONTAKT OG FOTOS:

* For mere info, kontakt gruppeleder Birte Bjørn på tlf. 12345678 eller mail gruppeleder@bjornerupspejder.dk.
* Hent pressefotos på https://www.skyfish.com/p/friluftsraadet (kreditering står i filnavn).
* Bjørnerup Spejderne er en spejdergruppe med 70 medlemmer. Man kan starte som spejder som 3-årig. Læs mere på bjørnerupspejderne.dk.

ARRANGEMENTET:

* HVAD: Nat i naturen med overnatning i det fri, spisning og aktiviteter i den lokale natur
* HVOR: På Storebjørn-spejdernes grund. Bjørneskoven 3, 9876 Bjørnerup.
* HVORNÅR: Lørdag d. 7. september kl. 16 til søndag kl. 10.
* HVORDAN: Medbring selv sovepose, telt og mad til at lave på bål
* TILMELDING: Skriv til store@bjoern.dk
* PRIS: 20 kr.

FAKTA:

* 66 % af danske 2-15-årige har aldrig sovet udenfor. Det viser en undersøgelse fra Friluftsrådet.
* Forskning viser, at aktiviteter i naturen har en positiv betydning for børns fysiske og mentale sundhed, for deres læringsparathed og for deres motorik. (Kilde: Center for Børn og Natur).
* Nat i Naturen er et landsdækkende arrangement hvor grupper landet over inviterer til en nat under åben himmel. Det er et partnerskab mellem Det Danske Spejderkorps, Friluftsrådet, Naturstyrelsen og Ungdomsringen. Læs mere på natinaturen.dk.